Tatuinas

Tatuinas () – dykumų planeta išgalvotame „Žvaigždžių karų“ pasaulyje. Tai rusvai gelsvos spalvos planeta, skriejanti apie dvinarių žvaigždžių porą. Joje gyvena žmonių kolonistai ir įvairios kitos gyvybės formos. Pirmąsyk ši planeta sutinkama 1977 m. filme „Žvaigždžių karai: epizodas IV – nauja viltis“. Pavadinimas kildinamas iš nuošalios Tatavino gyvenvietės pietiniame Tunise.Ralph D. Lorenz, James R. Zimbelman. Dune Worlds: How Windblown Sand Shapes Planetary Landscapes. Springer Science & Business Media, 2014, p. 284. 

Šiai planetai būdinga šėlstančios smėlio audros, jos kraštovaizdis – tai negyvos smėlio kopos, smailiaviršūniai kalnai, siauri kanjonai. Atviri vandens telkiniai nėra vaizduojami.

Tai gimtoji „Žvaigždžių karų“ trilogijos protagonisto Luko Skaivokerio ir jo tėvo Anakino Skaivokerio planeta.Jeanne Cavelos. The Science of Star Wars: An Astrophysicist's Independent Examination of Space Travel, Aliens, Planets, and Robots as Portrayed in the Star Wars Films and Books. St. Martin's Publishing Group, 2007, p. 32.  Būdamas tremtyje, čia apsistoja Obivanas Kenobis.„Why Tatooine Is Still the Most Important Planet in Star Wars' Galaxy“. CBR. Nuoroda tikrinta 2022-05-22.

 Išnašos 

 Nuorodos 
 Straipsnis apie planetą „Wookieepedia“ svetainėje

Kategorija:Išgalvota geografija
Kategorija:Žvaigždžių karai